
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης για την κατασκευή του έργου 
«Λιμνοδεξαμενή στη θέση Σκολωνίτη Νήσου Ρόδου Νομού Δωδ/ 
σου». 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ακινήτου που βρίσκεται 


εντός του ρυμοτομικού σχεδίου δήμου Αθηναίων (Ν. Αττικής). . 2 
Έγκριση πραγματοποίησης μεταφοράς συντελεστή δόμησης ακινή¬ 
του που βρίσκεται εντός του ρυμοτομικού σχεδίου δήμου Θεσσα¬ 
λονίκης (Ν. Θεσσαλονίκης). 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 943 (1) 

Αναγκαστική απαλλοτρίωση έκτασης για την κατασκευή του έργου «Λι- 
μνοδεξαμενή στη θέση Σκολωνίτη Νήσου Ρόδου Νομού Δωδ/σου». 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη:” 

1. Τις διατάξεις του Ν. Δ/τος 797/71 «Περί αναγκαστικών απαλλο¬ 
τριώσεων και το Π.Δ. 347/86, άρθρο 1 περί μεταβίβασης αρμοδιότη¬ 
τας από τους Υπουργούς Οικονομικών και Γεωργίας προς τον Νομάρχη 


για θέματα αναγκαστικής απαλλοτρίωσης για την κατασκευή Εγγειο¬ 
βελτιωτικών Έργων. 

2. Τις διατάξεις του άρθρου 33 του Ν. Δ/τος 3881/1958 «Περί έρ¬ 
γων Εγγείων Βελτιώσεων», αποφασίζουμε: 

Κηρύσσουμε την αναγκαστική απαλλοτρίωση, για λόγους Δημόσιας 
Ωφέλειας και ειδικότερα για την κατασκευή του έργου «Λιμνοδεξαμενή 
στη θέση Σκολωνίτη Ρόδου Νομού Δωδ/σου προκειμένου να εξασφαλι¬ 
στεί η απαιτούμενη ποσότητα νερού για την άρδευση της περιοχής, 
έκτασης συνολικού εμβαδού 11340Μ 2 , που βρίσκεται στην περιοχή 
Σκολωνίτη της Κοινότητας Γενναδίου Ρόδου Νομού Δωδ/σου και φαί¬ 
νεται με κλίμακα 1:5000 στον Κτηματολογικό Χάρτη και στον Κτημα- 
τολογικό Πίνακα που συνέταξε ο πολ. μηχανικός της Δ/νσης Ε.Β. 
Δωδ/σου Ιωάννης Κυπραίος στις 24.3.92 και θεώρησε ο Προϊστάμενος 
του Τμήματος Μελετών Κατασκευών και Μηχανολογίας της Δ/νσης 
Ε.Β. Δωδ/σου Εμμανουήλ Διακομιχάλης. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 

1. Ελληνικό Δημόσιο 

2. Κληρονόμοι Αντωνίου Αντωναρά του Σάββα και Βασιλείου Αντω¬ 
νίου Αντωναρά 

3. Ελληνικό Δημόσιο κ.λπ. 

Η απαλλοτρίωση, κηρύσσεται υπέρ του Δημοσίου και με δαπάνη του 
η οποία θα αντιμετωπιστεί από τις πιστώσεις του έργου: Λιμνοδεξαμενή 
στη θέση Σκολωνίτη Ρόδου» αριθ. έργου 9181531 της ΣΑΕ 081/2. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ρόδος, 30 Μαρτίου 1992 
Ο Νομάρχης 

Γ. ΧΑΡΑΛΑΜΠΟΠΟΥΛΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αρίθ. 3239 (2) 

Έγκριση μεταφοράς συντελεστή δόμησης ακινήτου που βρίσκεται εντός 
του ρυμοτομικού σχεδίου δήμου Αθηναίων (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α’ 138), όπως τροποποιήθηκε με το από 19.6.1987 
Π.Δ/γμα (Δ’ 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α 154) 
όπως τροποποιήθηκε με το υπ’αριθ. 367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνησή και Κυβερνητικά Όργανα» (Α' 137). 

5. Την 1.649/19.12.1990 πράξη συναίνεσης ενώπιον της συμβο¬ 
λαιογράφου Αθηνών Πολυξένης Κουλάλογλου της Μαρίας Τσάμη, απο¬ 
κλειστικής κυρίας του παρακάτω περιγραφομένου ακινήτου. 

6. Την 407/1990 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

7. Την 34001/13.9.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης. 

8. Την κατόπιν αυτοψίας του υπαλλήλου Χριστοφίλου Νικολέττας 
επιβεβαίωση των εμπλεκομένων στον υπολογισμό του μεταφερομένου 
συντελεστή δόμησης στοιχείων του ακινήτου, που βρίσκεται εντός του 
ρυμοτομικού σχεδίου δήμου Αθηναίων (Ν. Αττικής) και ειδικότερα επί 
της οδού Αριστοφάνους 4, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται εντός του ρυμοτομικού σχεδίου του δήμου 
Αθηναίων (Ν. Αττικής) και ειδικότερα επί της οδού Αριστοφάνους 4, 


έχει χαρακτηρισθεί ως διατηρητέο με την 32443/1707/10.6.1986 
απόφαση του Υπουργού Περιβάλλοντος, Χωροταξίας και Δημοσίων 
Έργων (Δ' 595), του οποίου την αποκλειστική κυριότητα έχει η Μαρία 
Τσάμη, όπως το βαρυνόμενο ακίνητο φαίνεται με στοιχεία Α,Β,Γ,Δ,Α 
στο σχετικό πρωτότυπο διάγραμμα σε κλίμακα 1:500, που θεωρήθηκε 
από τον προϊστάμενο της διεύθυνσης Τοπογραφικών Εφαρμογών με την 
3239/1992 πράξη του και που αντίτυπό του σε φωτοσμίκρυνση δημο¬ 
σιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν ακινήτου: 66,027 τ.μ. 

β. Ποσοστό κάλυψης: 70%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 4,2 

δ. Δομήσιμες επιφάνειες που αντιστοιχούν σ’ αυτό: 66,027 τ.μ. X 
4,2 = 277,313 τ.μ. 

ε. Δομήσιμη επιφάνεια: 177,585 τ.μ. (εκ των οποίων 66,027 τ.μ. 
στο ισόγειο και 66,027 τ.μ. στον Α' όροφο και 45,531 τ.μ. στο Β' 
όροφο). 

στ. Μεταφερόμενη δομήσιμη επιφάνεια: 248,928 τ.μ. - 177,585 
τ.μ. = 71,343 τ.μ. από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της Μαρίας Τσάμη για εμβαδόν 71,343 τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 


ΑονΛΧΠν ιό νο 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 4262 ' (3) 

Έγκριση πραγματοποίησης μεταφοράς συντελεστή δόμησης ακινήτου 

που βρίσκεται εντός του ρυμοτομικού σχεδίου δήμου Θεσσαλονίκης 

(Ν. Θεσσαλονίκης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154) 
όπως τροποποιήθηκε με το 367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

5. Την από 19.2.1991 (αριθ. πρωτ. 26697/1991) αίτηση των Αι¬ 
κατερίνης Καζολέα και Αντωνίου Τέρπου. 

6. Την 420/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

7. Την 33758/19.9.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφορά του συντελεστή δό¬ 
μησης που εγκρίθηκε με το από 25.4.1989 Π. Δ/γμα (Δ’ 354), από το 
βαρυνόμενο ακίνητο, που βρίσκεται εντός του ρυμοτομικού σχεδίου δή¬ 
μου Θεσσαλονίκης (Ν. Θεσσαλονίκης), στη συνοικία Χαριλάου και επί 
των οδών Αλκμήνης και Τζαβέλα, για το οποίο έχει εκδοθεί ο 2852/ 
1991 σχετικός τίτλος δικαιώματος μεταφοράς συντελεστή δόμησης στο 
όνομα των Αντωνίου Τέρπου και Αικατερίνης Καζολέα, σε άλλο ακίνητο 
(ωφελούμενο), που βρίσκεται εντός του ρυμοτομικού σχεδίου του δήμου 
Θεσσαλονίκης (Ν. Θεσσαλονίκης) και επί των οδών Σκύρου και Σαμο¬ 
θράκης, φερόμενο ως ιδιοκτησία των Αντωνίου Τέρπου και Αικατερίνης 
Καζολέα, όπως το ωφελούμενο ακίνητο φαίνεται με στοιχεία 


ΑΒΓΔΕΖΑ, στο σχετικό πρωτότυπο διάγραμμα σε κλίμακα 1:200, που 
θεωρήθηκε από τον Προϊστάμενο της Διεύθυνσης Τοπογραφικών Εφαρ¬ 
μογών με την 4262/1992 πράξη του και που αντίτυπό του σε φωτο¬ 
σμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 69,103 τ.μ. που αντιστοιχεί σε 62,37 τ.μ. του 
βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου: 470,18 τ.μ. 

β. Ποσοστό κάλυψης: 70%. 

γ. Συντελεστής δόμησης: 1,95. 

δ. Μέγιστο επιτρεπόμενο ύψος του ανεγερθησομένου κτιρίου: είκοσι 
ένα (21,00) μέτρα. 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 4262/1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Ακυρώνεται ο 2852/1991 ονομαστικός τίτλος δικαιώματος μετα¬ 
φοράς συντελεστή δόμησης. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 3 Μαρτίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

